	Evaluarea tehnică şi financiară (ETF) va permite aprecierea gradului în care proiectul răspunde obiectivelor priorităţii, a fezabilităţii şi eficienţei financiare, a sustenabilităţii şi durabilităţii proiectului etc., și se va realiza în conformitate cu criteriile de evaluare tehnică și financiară, în condițiile prevăzute mai jos, de către o comisie de evaluare tehnică și financiară.
Criteriile de evaluare tehnică și financiară stabilesc cerinţe minime, sub aspect tehnic, financiar și calitativ, care trebuie îndeplinite de cererea de finanțare, documentația tehnico-economică și de activitățile propuse prin proiect, cât și cerințe care asigură departajarea proiectelor la finanțare.
Grila de evaluare tehnică şi financiară se completează şi se generează în sistemul informatic MySMIS2021/SMIS2021+, în corelare cu funcționalitățile sistemului informatic disponibile la momentul lansării apelului de proiecte sau demarării procesului de evaluare, selecție și contractare.
Pentru criteriile digitalizate, punctajele sunt alocate prin sistemul informatic MySMIS2021/SMIS2021+ și sunt selectate de către solicitantul de finanțare în conformitate cu opțiunea aplicabilă în urma autoevaluării efectuate de către acesta. Criteriile autoevaluate și punctate de către solicitantul de finanțare vor fi reverificate de către comisia de evaluare tehnică și financiară.
Evaluarea tehnică și financiară se realizează în condiţiile prevăzute în Grila verificare ETF, potrivit procedurilor operaţionale şi regulilor din sistemul informatic MySMIS2021/SMIS2021+, pe baza informaţiilor şi a documentelor încărcate de solicitant, în aplicaţia informatică.
Pe parcursul procesului de evaluare tehnică şi financiară, comisia de evaluare poate solicita clarificări, cu respectarea cerinţelor şi a termenelor stabilite prin procedurile operaţionale, cu condiţia ca prin clarificările solicitate să nu fie încălcate principiile tratamentului egal şi nediscriminării. Termenul curge din ziua lucrătoare imediat următoare transmiterii solicitării prin sistemul electronic.
Răspunsul la solicitarea de clarificări se va încărca în sistemul informatic MySMIS2021/SMIS2021+ și nu trebuie să introducă elemente/ îmbunătățiri/ documente noi de natură să modifice proiectul inițial, ci trebuie să se refere la informațiile deja existente în cadrul CF și a anexelor acesteia. Punctarea proiectelor se va face în baza informațiilor prezentate în cererea de finanțare și a răspunsurilor la solicitările de clarificări.
În lipsa unor răspunsuri la clarificările solicitate în termenul precizat sau în cazul primirii unor răspunsuri neconcludente, OIPSI va lua decizia privind rezultatul evaluării pe baza informațiilor existente.
În cursul evaluării tehnico-financiare, bugetul proiectului poate suferi modificări în sensul reducerii cheltuielilor eligibile cu valoarea cheltuielilor încadrate de către evaluatori în categoria cheltuielilor neeligibile. Evaluatorii au competența să considere anumite cheltuieli neeligibile sau să aprecieze că unele cheltuieli sunt nejustificate sau disproporționate în raport cu obiectivele proiectului, în cazul în care:
· nu sunt aferente activității specifice proiectului;
· sunt supradimensionate față de nivelul pieței sau față de activitățile proiectului (rezonabilitatea prețurilor);
· nu au legătură directă cu proiectul propus;
· alte situații specifice.
Pentru evaluare se va analiza conţinutul Cererii de finanţare ş ial documentelor însoțitoare şi se vor acorda, pentru fiecare element specific al criteriilor (sub-criteriu), punctajul 0 sau punctajul aferent sub-criteriului. Fiecare punctaj acordat trebuie justificat cu argumente relevante. NU SE VOR ACORDA PUNCTAJE INTERMEDIARE.
· Cererea de finanțare este respinsă dacă în urma evaluării tehnico-financiare obține un punctaj sub pragul de calitate stabilit pentru prezentul apel;
· Cererea de finanțare este respinsă dacă în Raportul expertului extern privind inovarea nu este identificată nicio inovație sau dacă soluția propusă este depășită tehnologic din perspectiva pieței sau repetă soluții existente fără elemente noi;
· Cererea de finanțare este respinsă dacă în echipa de implementare a proiectului nu există cel puțin 2 experți tehnici cu calificare și experiență în domeniul proiectului
· Departajarea proiectelor cu același punctaj se va face prin prioritizarea proiectelor depuse în funcție de punctajul obținut pentru următoarele criterii, în ordinea de mai jos:
· RELEVANȚA ȘI MATURITATE (se va lua în considerare punctajul pe întreaga secțiune);
· CALITATEA PROIECTULUI (se va lua în considerare punctajul pe întregul criteriu);
În situația în care și după aplicarea mecanismului prezentat anterior proiectele au același punctaj, departajarea proiectelor se va face ținând cont de ordinea depunerii acestora.

	Nr. crt.
	Criterii de selecție
	Subcriterii
	Verificarea criteriului

	Secțiunea I RELEVANȚĂ ȘI MATURITATE 
Notarea cu 0 a unui criteriu sau subcriteriu duce la respingerea proiectului 

	1. 


	Contribuția proiectului la realizarea obiectivelor specifice 

Ponderea punctajului: 30%

	1.1. Contribuția la realizarea indicatorului RCR 03 Întreprinderi mici și mijlocii (IMM-uri) care introduc inovații în materie de produse sau procese prin gradul de inovare al serviciului/aplicației/produsului - nou sau îmbunătățit, la nivelul solicitantului sau la nivel de sector/național, cu punctarea în plus a produselor/proceselor noi
Punctaj maxim: 20 puncte
	· În cazul în care se constată  că solicitantul nu se încadrează în categoria IMM, acest criteriu va fi punctat cu 0.
· În cazul în care se constată că:
-  nu a fost depus raportul expertului extern privind inovarea 
sau
-  din raportul expertului extern nu reiese caracterul inovativ al produsului/aplicației/serviciului 
sau
- expertul extern nu îndeplinește condițiile specificate în secțiunea 7.4, acest subcriteriu va fi punctat cu 0. 


20 puncte: Inovația are ca rezultat un produs/aplicație complet nou/nouă, respectiv:
•Produsul/Aplicația rezolvă o problemă reală care nu are încă o soluție eficientă pe piață, printr-o abordare unică. - 4 puncte
•Se bazează pe o tehnologie emergentă (AI, blockchain, AR/VR, IoT etc.) sau o folosește într-un mod original. - 4 puncte
•Are un concept clar de diferențiere față de ceilalți competitori de pe piață. - 4 puncte
•Este compatibil cu mai multe platforme / sisteme. - 4 puncte
•Demonstrează valoare adăugată clară (economisește timp, bani, resurse sau oferă o experiență imposibilă anterior). - 4 puncte
10 puncte: Inovația are ca rezultat un produs/aplicație „semnificativ îmbunătățit”, respectiv: 
· Au fost adăugate capabilități majore pe care versiunea veche nu le avea deloc. (ex: integrare AI, funcții de colaborare în timp real, noi compatibilități) – 2 puncte
· Produsul/aplicația gestionează acum mult mai mulți utilizatori, volume mari de date sau viteza de execuție s-a îmbunătățit radical. – 2 puncte
· Produsul are acum mecanisme de securitate mult mai avansate (MFA, criptare end-to-end, zero trust) sau respectă reglementări noi (ex. GDPR) – 2 puncte
· A fost introdusă o componentă de automatizare/AI care reduce semnificativ munca manuală– 2 puncte
· Produsul/aplicația poate fi folosit acum pe mai multe platforme (desktop, mobil, web) sau se integrează mai ușor cu alte sisteme – 2 puncte.
Nu se acordă punctaje intermediare.


	
	
	1.2. Modul în care aceste noi servicii/aplicații/produse inovative dezvoltate, pe unul sau mai multe din subdomeniile de specializare inteligentă acoperă mai multe subsectoare de activitate
Punctaj maxim 5 puncte
	0 puncte: un singur subsector de activitate aplicabil
2 puncte: 2 subsectoare de activitate demonstrate prin planuri de operaționalizare si/sau comercializare si coerenta tehnologica (detalii de implementare si aplicare)
5 puncte: mai mult de 2 subsectoare de activitate demonstrate prin planuri de operaționalizare si/sau comercializare si coerenta tehnologica (detalii de implementare si aplicare)
Nu se acordă punctaje intermediare.

	
	
	1.3. Ponderea cheltuielilor de cercetare/inovare in valoarea totală eligibilă a proiectului. 
Prin acest subcriteriu (digitalizat) se asigură și se punctează ponderea majoritară a cheltuielilor aferente activităților de cercetare/inovare în detrimentul cheltuielilor cu achiziționarea de hardware
Punctaj maxim 5 puncte
	0 puncte <50%
5 puncte: >=50%

Ponderea se calculează ca raport între valoarea eligibilă a cheltuielilor de la litera A pct.2 (lit. a)
și 
Valoarea eligibilă totală solicitată
Nu se acordă punctaje intermediare.

	2 
	Gradul de pregătire/maturitate al proiectului 
Ponderea punctajului: 15%
	2.1. Prezentarea la depunerea proiectului unor acorduri stabilite în avans, în vederea promovării si dezvoltării produsului / serviciului / aplicației prin colaborări prin care produsul / serviciul / aplicația va fi transferată/comercializata în sectoarele de activitate vizate în proiect (digitalizat). Se punctează doar proiectele care propun un produs/aplicație/serviciu complet lansat pe piață, scalat și utilizat comercial
Punctaj maxim: 5 puncte
	
0 puncte: nici un acord

2 puncte: 1-3 acorduri

5 puncte: >3 acorduri

Nu se acordă punctaje intermediare.

	
	
	2.2. Gradul de inovare al produsului si tehnologiilor aferente, ambele raportate la context național si internațional, incluzând accentul pe funcționalități inovative comercializabile care sunt descrise cu detalii tehnice si științifice. Se punctează doar proiectele care propun un produs/aplicație/serviciu complet lansat pe piață, scalat și utilizat comercial
Punctaj maxim: 10 puncte
	0 puncte: Gradul de inovare este limitat la nivel conceptual, fără diferențiere clară față de soluțiile existente pe piața națională sau internațională. Nu există identificarea funcționalităților inovative comercializabile specifice, iar detaliile tehnice și științifice prezentate sunt superficiale sau lipsesc complet. Riscul tehnic este foarte mare, iar potențialul de transfer tehnologic către piață este nedemonstrat.
1 punct: Din analiza proiectului se identifică un grad scăzut de inovare față de standardele naționale, însă fără benchmarking clar la nivel internațional. Funcționalitățile inovatoare sunt identificate teoretic, dar lipsesc detaliile tehnice care să demonstreze superioritatea față de tehnologiile concurente. Potențialul de comercializare rămâne speculativ.
5 puncte: Tehnologia evidențiază funcționalități inovatoare comercializabile, cu detalii tehnice și științifice solide care demonstrează avantaje competitive măsurabile față de soluțiile existente pe piața națională și comparabile cu standardele internaționale din domeniu. Analiza tehnologică relevă progrese semnificative față de starea actuală a tehnicii, cu potențial demonstrat de aplicabilitate comercială.
10 puncte: Soluția prezintă un grad ridicat de inovare cu funcționalități comercializabile breakthrough, fundamental superioare față de standardele naționale și competitive la nivel internațional, susținute de cercetări publicate și detalii tehnico-științifice comprehensive. Tehnologia demonstrează caracteristici inovatoare unice, cu avantaje competitive clare și măsurabile. Transferul către piață este demonstrat prin validări comerciale sau pre-comerciale concrete.
Nu se acordă punctaje intermediare.

	Secțiunea II CALITATE, CAPACITATE SOLICITANT 
Notarea cu 0 a unui criteriu sau subcriteriu duce la respingerea proiectului 

	3 
	Calitatea proiectului 
Ponderea punctajului: 20%
	2. 
3. 
3.1. Se punctează sub formă de procent de realizare/erori: 
- coerenţa și corelarea documentaţiei proiectului (cerere de finanțare, plan de afaceri) 
- corectitudinea întocmirii bugetului (rezonabilitate, eficiență, eligibilitate cheltuieli, rate cofinanțare, etc) 
Punctaj maxim:10 puncte
	Coerenţa și corelarea documentaţiei proiectului (cerere de finanțare, plan de afaceri)
Se va verifica dacă:
· Cererea de finanțare reflectă informațiile din planul de afaceri – descrierea activităților, bugetul, obiectivele, calendarul sunt coerente.
· Nu există discrepanțe majore între informațiile prezentate în cele două documente (ex: sume diferite, durate nealiniate, activități lipsă).
· Existența unui fir logic între obiective, activități și rezultate, prezent în ambele documente.
0 puncte: discrepanțe majore, date contradictorii
2 puncte:  inadvertențe minore, dar fără impact asupra coerenței proiectului.
4 puncte: toate informațiile sunt corelate, fără erori sau neconcordanțe.

Corectitudinea întocmirii bugetului (rezonabilitate, eficiență, eligibilitate cheltuieli, rate cofinanțare, etc) – 6 puncte maxim (se cumulează cu punctajul obținut mai sus)
0 puncte: Valoarea cheltuielilor declarate neeligibile în urma evaluării proiectului este mai mare de 15% din valoarea cheltuielilor eligibile solicitate

3 puncte: Valoarea cheltuielilor declarate neeligibile în urma evaluării proiectului este între 10% și 15% din valoarea cheltuielilor eligibile solicitate
  
6 puncte: Valoarea cheltuielilor declarate neeligibile în urma evaluării proiectului este mai mică de 10% din valoarea cheltuielilor eligibile solicitate. În situația în care solicitantul nu prezintă două oferte rezonabile / justificări pentru fiecare cheltuială bugetată, aceasta va fi considerată neeligibilă, și proiectul va primi 0 puncte la acest sub-criteriu. Rezonabilitatea costurilor se va demonstra prin cele 2 oferte și va fi verificată în mod independent de către evaluatori prin verificări proprii, raportate la prețurile existente în piață.
Cheltuielile pentru care sunt suspiciuni de înțelegeri între solicitant și societățile care au emis oferte în vederea justificării acestora sau cei care au realizat documentația în vederea depunerii proiectului, vor fi considerate neeligibile cu justificare și proiectul va fi punctat cu 0 la acest subcriteriu.
Se verifică societățile care au emis oferte din punctul de vedere al codurilor CAEN autorizate pentru respectivele activități ofertate. 
Dacă există doar o ofertă conformă din cele 2 transmise, se va transmite solicitare de clarificări pentru oferta neconformă (explicații și detalii cu privire la elementele neconforme – nu se solicită o ofertă nouă) și se va depuncta. Dacă sunt mai multe oferte neconforme pentru care este necesară solicitarea de clarificări se depunctează în consecință. Dacă după explicații se constată că oferta este în continuare neconformă, cheltuiala care este justificată cu acea ofertă va fi considerată neeligibilă
Nu se acordă punctaje intermediare.


	
	
	3.2. Planificarea activităților proiectului în timp este coerentă, rațională și eficace în raport cu natura activităților propuse și cu rezultatele preconizate 
Punctaj maxim: 5 puncte
	Se va verifica:
· Existența unui plan de activități și a unui plan de monitorizare clar structurate care să evidențieze desfășurarea etapizată a proiectului (a se vedea cap. 6 Indicatorii de etapă).
· Succesiunea logică a activităților – se verifică dacă activitățile sunt planificate într-o ordine firească, coerentă, fără suprapuneri inutile sau pași lipsă.
· Realismul duratelor alocate activităților – dacă timpul estimat pentru fiecare activitate este justificat și proporțional cu complexitatea acesteia.
· Acoperirea rezultatelor asumate prin activitățile propuse – se analizează dacă toate rezultatele proiectului sunt susținute de activități corespunzătoare și suficiente. Aici se va verifica și corectitudinea calculului țintei indicatorilor
· Încadrarea planului în perioada maximă de implementare admisă – se verifică dacă proiectul poate fi realizat complet în termenul prevăzut de ghidul solicitantului.
0 puncte:	Planificarea este incoerentă sau incompletă. Succesiunea activităților este lipsită de logică, duratele sunt nerealiste sau lipsesc, iar atingerea rezultatelor este improbabilă.
3 puncte:	Planificarea este în general corectă, dar prezintă unele neclarități sau estimări aproximative. Succesiunea activităților este parțial logică, iar rezultatele sunt parțial acoperite.
5 puncte:	Planificarea este completă, logic structurată și realistă. Activitățile sunt etapizate clar, duratele sunt bine fundamentate, iar toate rezultatele sunt acoperite integral, în termenul prevăzut.
Nu se acordă punctaje intermediare.

	
	
	3.3. Impactul financiar al proiectului din punct de vedere al rezultatelor obținute cu ajutorul investiției propuse prin proiect (performanța investiției) 
Punctaj maxim: 5 puncte
	Performanta investiției se va face pe baza sustenabilității proiectului, a gradului de multiplicare a acestuia, se vor verifica costuri de operare, durabilitate, mentenanța, continuitate după proiect.
0 puncte:  fluxul de numerar net cumulat este negativ în unul din anii analizați
3 puncte: fluxul de numerar net cumulat este pozitiv pe toată durata de analiza a investiției, dar informațiile legate de costuri de operare/ mentenanță; scalare si multiplicare prezintă mici discrepanțe sau informații mai puțin realiste, nejustificate
5 puncte: fluxul de numerar net cumulat este pozitiv  pe toata durata de analiza a investiției, costurile de operare sunt corect identificate și cuantificate, masurile pentru asigurarea mentenanței și continuității proiectului  sunt descrise și cuantificate, este descris și justificat potențialul de scalare,  multiplicare a proiectului. Toate informațiile sunt corelate cu informațiile din Planul de Afaceri si Cererea de finanțare.
Fluxul de numerar se verifica în macheta FN Sustenabilitate 1-3 vor fi verificate în Planul de Afaceri, capitol D. PROIECŢII FINANCIARE ŞI INDICATORI FINANCIARI; 
Costurile de operare vor fi verificate în Planul de Afaceri, capitol D. PROIECŢII FINANCIARE ŞI INDICATORI FINANCIARI și capitol C.7 si C.8; Potențialul de scalare multiplicare se va verifica în Planul de Afaceri capitol C8 - Impactul proiectului asupra activității organizației și în Cererea de finanțare la secțiunea Caracter Durabil al proiectului.
Nu se acordă punctaje intermediare.

	4 
	Capacitatea operațională și financiară a beneficiarului 
Ponderea punctajului: 20%
	Experiența echipei de proiect 

Punctaj maxim: 10 puncte
	Dacă se constată că în echipa de implementare a proiectului nu există cel puțin 2 experți tehnici cu calificare și experiență în domeniul proiectului, acest subcriteriu va fi punctat cu 0.

5 puncte: Echipa de proiect este completă. Echipa tehnică este nominalizată și sunt depuse CV-uri pentru fiecare membru al echipei tehnice. Coordonatorul tehnic are studii superioare in domeniu și experiență între 2 și 5 ani în domeniul proiectului sau cel puțin 1 proiect implementat cu succes. Echipa tehnică are de  cel puțin 2 experți tehnici cu studii superioare în domeniu și experiență de cel puțin 1 an în domeniul proiectului.

10 puncte: Echipa de proiect este completă. Echipa tehnică este nominalizată și sunt depuse CV-uri pentru fiecare membru al echipei tehnice. Coordonatorul tehnic are studii superioare în domeniu și experiență mai mare de 5 ani în domeniul proiectului sau cel puțin  2 proiecte implementate cu succes. Echipa tehnică are de  cel puțin 2 experți tehnici cu studii superioare în domeniu și experiență de cel puțin 2 ani în domeniul proiectului.

Nu se acordă punctaje intermediare.

	
	
	4.2 Capacitatea solicitantului de a implementa proiectul dată de experiența în implementarea de proiecte/contracte în domenii și cu complexitate similare; 

Punctaj maxim: 5 puncte
	Se vor verifica proiectele/contractele în domenii și cu complexitate similare (conform definiție din cap. 1.3 Glosar) menționate în cererea de finanțare la proiecte, asistenta acordata anterior (după cod MYSMIS2021 sau MYSMIS2014+) după caz. Se vor verifica  inclusiv proiecte finanțate din PNRR si alte fonduri externe nerambursabile, inclusiv cele decontate direct de Comisia Europeana. 
· Se va verifica dacă solicitantul a prezentat justificări privind evitarea dublei finanțări în raport cu alte proiecte finanțate din fonduri naționale sau externe nerambursabile, pentru proiecte similare. În acest sens, se are în vedere definiția dublei finanțări, conform căreia un beneficiar nu poate primi sprijin financiar pentru aceleași costuri eligibile din mai multe surse publice, indiferent dacă acestea sunt naționale sau externe, inclusiv fonduri europene. Astfel, solicitantul trebuie să demonstreze că nu există suprapuneri de finanțare pentru aceleași activități, bunuri, servicii sau cheltuieli.
0 puncte: Nici un proiect/contract în domenii și cu complexitate similare, cu utilizarea de tehnologii avansate,  din surse proprii sau atrase/fonduri  
3 puncte: 1 sau 2 Proiecte/contracte finalizate în domenii și cu complexitate similare, cu utilizarea de tehnologii avansate,   din surse proprii sau atrase/fonduri
5 puncte: 3 sau mai multe proiecte/contracte finalizate în domenii și cu complexitate similare, cu utilizarea de tehnologii avansate,   din surse proprii sau atrase/fonduri
Pentru proiectele finanțate din fonduri se va verifica riscul de dublă finanțare și se va semnaliza în cazul în care există
Nu se acordă punctaje intermediare.

	
	
	4.3 Capacitatea financiară de a realiza investiția propusă  – procentul de cofinanțare 
Punctaj maxim: 5 puncte
	Se va calcula procentul cu care valoarea totală a cofinanțării propusă de solicitant depășește valoarea minima rezultată în urma condițiilor stabilite în ghidul solicitantului (se va calcula media procentelor de cofinanțare)

0 puncte: <3%
3 puncte: 3%-5%
5 puncte: >5%
Nu se acordă punctaje intermediare.

	5
	Contributia la temele orizontale 
Ponderea punctajului: 5%
	5.1 Contribuția produsului la principiile privind dezvoltarea durabilă, a drepturilor fundamentale, a Cartei drepturilor fundamentale a Uniunii Europene, egalității între bărbați și femei, prevenirea oricărei forme de discriminare și accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități.
Punctaj maxim: 5 puncte
	Vor fi analizate în special informațiile prezentate în Cererea de finanțare cap. Resurse umane, Responsabil proiect/persoana de contact, Buget-Teme secundare, Buget-Dimensiunea egalității de gen, Plan de achiziții, Mediu-costul măsurilor incluse in bugetul proiectului, Alte directive de mediu, Coerența cu politica de mediu, Principii orizontale, Schimbări climatice și dezastre.
5 puncte: Proiectul presupune dezvoltarea de servicii/aplicații/produse adresate implementării principiilor privind dezvoltarea durabilă, a drepturilor fundamentale, a Cartei drepturilor fundamentale a Uniunii Europene, egalității între bărbați și femei, prevenirea oricărei forme de discriminare și accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități. 
Nu se acordă punctaje intermediare.


	Secțiunea III SUSTENABILITATE 
Notarea cu 0 a unui criteriu sau subcriteriu nu duce la respingerea proiectului 

	6
	Rentabilitatea financiară a investiției (RI) 
Ponderea punctajului: 5%
	6.1. Rentabilitatea financiară a investiției 

Punctaj maxim: 5 puncte
	Se va calcula astfel: 
RI=PEI/Ci x 100 
Unde: 
RI = Rentabilitatea investiției, 
PEI = Profitul din exploatare incremental mediu pe 3 ani după finalizarea proiectului, 
Ci = valoarea totală a proiectului fără TVA (se preia din formularul de buget al proiectului) 
Profit din exploatare incremental = Profitul din exploatare obținut cu proiect minus profitul din exploatare obținut fără proiect – se va prelua din macheta de proiecții financiare 
Punctaj RI: 
0 puncte: 0,5%≤RI ≤ 1% – punctaj minim 
3 puncte: 1%<RI ≤ 2% 
5 puncte: RI> 2% - punctaj maxim
Nu se acordă punctaje intermediare.

	7
	Capacitatea solicitantului de a menține rezultatele proiectului 
Ponderea punctajului: 5%
	7.1. Resursele financiare și umane alocate continuării proiectului după finalizarea acestuia 

Punctaj maxim: 3 puncte
	0 puncte – Nu există informații relevante sau suficiente privind sustenabilitatea proiectului după perioada de implementare; lipsesc detalii privind resursele sau măsurile de continuare.
3 puncte – Proiectul include un plan clar și realist privind continuarea activităților după finalizare, cu resurse deja identificate (personal, buget, infrastructură) și măsuri concrete de menținere a rezultatelor.
Nu se acordă punctaje intermediare.

	
	
	7.2.  Proiectul și/sau rezultatele obținute în urma implementării acestuia pot fi dezvoltate la diferite niveluri (local, regional, sectorial, național)

Punctaj maxim: 2 puncte
	0 puncte: Proiectul este strict contextualizat, fără posibilități reale de replicare sau extindere. Lipsesc referiri la aplicabilitatea în afara ariei sau domeniului vizat inițial.
2 puncte: Proiectul sau rezultatele obținute au un potențial clar de extindere la nivel local, regional, național sau sectorial. Sunt prezentate exemple sau scenarii concrete de multiplicare sau dezvoltare ulterioară într-un context mai larg.
Nu se acordă punctaje intermediare.






